Боян Бойчев
Закъснение

chitanka.info

Завалява снегът. Закъсняващ.

Снежинки бързат сред хаоса.

Измореният път. Непрощаващ.

Снежинките бързат нахалост.

Със снега сме такива приятели!

Вечно чакани и все неочаквани,

Със снега сме големи мечтатели,

Идваме тихо, после се стапяме.

Със снега си разделяме териториите.

Кой вярва на закъснели вестители?

Той пристига в душите на хората,

Аз се прибирам в бяла обител.

Завалява снегът. Опрощаващ.

Снежинки гинат сред хаоса.

Черният път. Побеляващ

От стаената в душите ни ярост.

януари 2001 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.